GRADSKO KAZALIŠTE MLADIH, SPLIT

Trg Republike 1

**Z A P I S N I K**

jedanaeste sjednice Kazališnog vijeća GKM-a

Sjednica Kazališnog vijeća GKM-a održana je 21.studenog 2022. u prostorijama Gradskog kazališta mladih Split s početkom u 18 sati

Na sjednici su sudjelovali:

1. Siniša Novković, predsjednik Vijeća
2. Vinko Mihanović, potpredsjednik Vijeća
3. Zlatko Aljinović, član Vijeća
4. Željana Cvitanović, članica Vijeća
5. Ivo Perkušić, ravnatelj
6. Irena Bitanga, tajnik
7. Nina Kleflin, redateljica

Vijećnica Marija Dukić je opravdala izostanak poslovnim obvezama.

Prije početka sjednice, Predsjednik Vijeća utvrđuje postojanje kvoruma.

Predsjednik Vijeća predlaže dnevni red:

**DNEVNI RED**

1. Usvajanje Zapisnika 10.sjednice Kazališnog vijeća

2. Zamolba ravnatelja za održavanje izvanredne sjednice Kazališnog vijeća

3. Razno

Ravnatelj predlaže da se, zbog hitnosti, u dnevni red uvrsti točka: Izmjena Programa rada Gradskog kazališta mladih za 2022. godinu, odnosno da se točka 2. dnevnog reda zamijeni novopredloženom točkom.

Predsjednik Vijeća prihvaća prijedlog ravnatelja za izmjenom 2. točke dnevnog reda te predlaže novi dnevni red:

 **DNEVNI RED**

1. Usvajanje Zapisnika 10.sjednice Kazališnog vijeća

2. Izmjena Programa rada Gradskog kazališta mladih za 2022. godinu

3. Razno

 Vijećnici usvajaju ovako predložen dnevni red.

**Točka 1.**

 Jednoglasnom odlukom Kazališno vijeće usvojilo je zapisnik s prethodne sjednice.

**Točka 2.**

 Ravnatelj Ivo Perkušić je objasnio je razlog sazivanja izvanredne sjednice Kazališnog vijeća s prijedlogom izmjene Programa rada Kazališta za 2022. godinu. Naime, zbog bolesti dvojice članova ansambla, dovedena je u pitanje produkcija predstave *Mačak u čizmama*, čija je premijera bila planirana za 1. prosinca 2022.

Ravnatelj je mišljenja da bi eventualne alternacije odsutnim glumcima u ovom trenutku (desetak dana prije premijere) bilo nemoguće kvalitetno odraditi, a da ne govorimo koliko je ta opcija financijski nepovoljna za Kazalište, jer to znači angažiranje vanjskih suradnika (budući da ansambl Kazališta ne raspolaže s dovoljnim brojem glumaca za ovu potrebu).

Iz navedenog razloga ravnatelj je predložio odgodu premijere predstave *Mačak u čizmama* za siječanj 2023. u originalnoj postavi (rad na predstavi bi se nastavio 10. siječnja te bi predstava bila gotova do 20. siječnja 2023.).

Kao novi, treći premijerni naslov u ovoj godini, ravnatelj predlaže predstavu *Hrvatski izumitelji*, koja je bila planirana za siječanj 2023.

Radi se o djelu koje, kako mu i sam naslov govori, obrađuje temu hrvatskih izumitelja zabavno i edukativno, na način da bi se predstava mogla igrati za djecu od trećeg do šestog razreda osnovne škole. Autorica teksta predstave je Nina Horvat, a predstavu bi režirala Nina Kleflin Torre.

Redateljica Nina Kleflin Torre je također istog mišljenja da se za dobrobit projekta i kvalitete premijere čiju režiju potpisuje, ona pomakne za siječanj 2023. Kao redateljica s preko 40 godina radnog staža upoznata je sa situacijom da nekada viša sila može izazvati odgodu premijere te je izrazila iznimno žaljenje s novonastalom situacijom. U cilju produkcije kvalitetne predstave (u koju je već do sada uloženo dosta sredstava – sašiveni su kostimi, napravljena scenografija, plaćen dio autorskih honorara…) redateljica je u dogovoru s ravnateljem došla su do zaključka da je ovo najbolja opcija za Kazalište i za novu premijeru.

Ravnatelj se još jednom ispričao zbog ovakve situacije na koju nije mogao utjecati te je zamolio vijećnike za razumijevanje.

Predsjednik vijeća je stavio na glasanje prijedlog izmjene Programa rada Gradskog kazališta mladih za 2022. kojim se predlaže da se premijerni naslov *Mačak u čizmama*, planiran za 1. prosinca 2022., zamijeni naslovom *Hrvatski izumitelji*.

Kazališno vijeće Gradskog kazališta mladih jednoglasno usvaja predloženu promjenu Programa rada Gradskog kazališta mladih za 2022. godinu.

**(Odluka 1/XI).**

**Točka 3.**

Pod točkom Razno nije bilo tema za raspravu.

Sjednica je završila u 18:50 sati.

Siniša Novković, predsjednik Vijeća

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Siniša Novković, zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 612-03/22-01/222

URBROJ: 2181-110-22-1

Split, 21. studenog 2022.